**Jeannie C. Riley** (opprinnelig *Jeanne Carolyn Stephenson*, født 19. oktober 1945 i Anson i Texas i USA) er en amerikansk countrymusikk- og gospelsanger.

Hun er mest kjent for sin country- og pophit «Harper Valley PTA» (skrevet av Tom T. Hall) fra 1968, som med en uke gikk glipp av å bli nummer én på Billboard Country og Pop-hitlistene samtidig. I årene som fulgte hadde hun moderat suksess på hitlisten med countrymusikk, men fikk aldri noen ny suksess på linje med «Harper Valley PTA». 

Hun ble *born-again*[*klargjør*] kristen og begynte å spille inn gospelmusikk på slutten av 1970-tallet.

Liv og virke
------------

### Tidlig liv og veien til berømmelse

Jeanne Carolyn Stephenson ble født i Texas, og vokste opp der, i Stamford. Som tenåring giftet hun seg med Mickey Riley og fødte en datter, Kim Michelle Riley, den 11. januar 1966. Senere flyttet de til Nashville i Tennessee, etter å ha mottatt et brev fra Weldon Myrick, som hadde hørt en demo av Jeannie og tenkte at hun kunne lykkes.

I Nashville arbeidet Riley som sekretær for Passkey Music mens hun spilte inn en demo på fritiden.

Rileys karriere stod stille til den tidligere Mercury Records-produsenten Shelby Singleton mottok en demo med Rileys stemme. Singleton hadde da startet, og lyktes, med sitt eget plateselskap, Plantation Records. Han arbeidet med Riley på innspillingen av Tom T. Halls demosang som Singleton så potensial i, «Harper Valley PTA.» Denne innspillingen ble raskt en av de mest kjente countrymusikksangene noensinne.

### Suksess

«Harper Valley PTA» ble lansert i 1968. Sangen ble raskt en hit for Riley og nådde nummer 1 på både Billboard Pop og Country-hitlistene, noe som først ble gjentatt i 1981 av Dolly Parton med sangen «9 to 5». 

*Sangen handler om en enke ved navn Mrs. Johnson, som konfronterer en gruppe medlemmer av PTA etter at datteren hennes får en lapp hjem fra skolen og kritiserer Mrs. Johnsons bruk av miniskjørt som hun går ut med menn og andre ting de ikke liker. Høydepunktet i sangen kommer når Mrs. Johnson avslører hykleriet til gruppen ett medlem om gangen, ettersom deres egen oppførsel er mye verre enn Mrs. Johnson blir kritisert for.*
Riley og sangen ble berømt på veldig kort tid, og hun vant Grammy for beste vokal-countryopptreden av en kvinne og Country Music Association Award for 'Årets singel'. Riley ble også en av få countryartister som ble nominert i hovedkategoriene av Pop Grammy Award; «Beste nye artist» og «Årets album». Sangen solgte over 5,5 millioner kopier og ble sertifisert gull av RIAA bare fire uker etter utgivelsen. Albumet med samme navn solgte over én million. kopier og ble også sertifisert gull.

*I Norge ble sangen oversatt til «Fru Johnsen» av Terje Mosnes. Sangen ble spilt inn i 1968 av Inger Lise Rypdal, og den norske teksten vekket harme i noen kristne miljøer som krevde den sensurert. Tross kontroversene ble «Fru Johnsen» svært populær, og den toppet VG-lista i ni strake uker og senere NRKs* Ti i skuddet*.*
«Harper Valley PTA» gjorde Riley til den første kvinnelige countrymusikeren noensinne i 1969 som fikk til sitt eget spesielle show kalt «Harper Valley USA», som hun var vertskap for sammen med Jerry Reed, som blant annet hadde opptredener av Mel Tillis og låtskriver Tom T. Hall.

Både en film fra 1978 og en TV-serie fra 1981–83 ble laget, som begge ble kalt «Harper Valley PTA» og begge hadde Barbara Eden i rollen som Mrs. Johnson.

Rileys suksess innbragte henne en rekke tilbud fra Hollywood, og hun opptrådte med Bing Crosby, Dean Martin, Bette Davis, Tom Jones, Ed Sullivan og andre i forskjellige fjernsynsshows.

Riley gikk over fra Plantation Records til MGM Records i 1972, og spilte in en rekke album, men bare to av hennes signeler fra denne perioden, «Good Morning Country Rain» og «Give Myself A Party,» kom inn på en plassering bedre enn 30-plass på hitlistene. Senere innspillinger hos Mercury Records og Warner Bros. Records førte til bae et par singler som havnet på listene, men Riley forble etterspurt som konsertsangerinne til godt ut i 12980-årene. 

I 1970 skilte hun seg, men giftet seg imidlertid med ham på nytt etter noen år. 

På midten av 1970-årene skiftet hun stil, og begynte å synge kristelige sanger og *Gospels*. Etter sin konversjon til *born-again* protestantisme distanserte hun seg en tid fra «PTA», grunnet sangens tekst. Men sangen ble igjen frl av hennes reportoar og hun har tatt den med i sine sangkonserter.

I 1980 kom hennes selvbiografi, *From Harper Valley to the Mountain Top*. I den skildrer hun blant annet sin tid som popstjerne og utvikling til gospelsangerinne. Året etter lanserte hun et nytt gospelalbum med samme tittel som selvbiografien.

Diskografi
----------

### Albumer

| År | Album | Hitliste | RIAA |
| --- | --- | --- | --- |
| US Country | US | CAN |
| 1968 | *Sock Soul* | — | — | — | — |
| *Harper Valley PTA* | 1 | 12 | 5 | Guld |
| 1969 | *Yearbooks and Yesterdays* | 9 | 187 | — | — |
| *Things Go Better with Love* | 14 | 142 | — | — |
| 1970 | *Country Girl* | 25 | — | — | — |
| *The Generation Gap* | 34 | — | — | — |
| 1971 | *The Girl Most Likely* | — | — | — | — |
| *Greatest Hits* | 22 | — | — | — |
| *Jeannie* | 34 | — | — | — |
| 1972 | *Give Myself a Party* | — | — | — | — |
| *Down to Earth* | 43 | — | — | — |
| *The World of Country* | — | — | — | — |
| 1973 | *When Love Has Gone Away* | 40 | — | — | — |
| *Just Jeannie* | — | — | — | — |
| 1977 | *From Nashville with Love* | — | — | — | — |
| 1979 | *Wings to Fly* | — | — | — | — |
| 1981 | *From Harper Valley to the Mountain Top* | — | — | — | — |
| 1984 | *Total Woman* | — | — | — | — |
| 1986 | *Jeannie C. Riley* | — | — | — | — |
| 1991 | *Here's Jeannie C.* | — | — | — | — |
| 1995 | *Praise Him* | — | — | — | — |
| *The Best* | — | — | — | — |
| 2000 | *Good Ol' Country* | — | — | — | — |

### Singler

| År | Single | Høyeste plassering | Album |
| --- | --- | --- | --- |
| US Country | US | CAN Country | CAN |
| 1968 | "Harper Valley PTA"A | 1 | 1 | 1 | 1 | *Harper Valley PTA* |
| "The Girl Most Likely" | 6 | 55 | 1 | 34 | *Yearbooks and Yesterdays* |
| 1969 | "The Price I Pay to Stay" | 35 | — | 22 | — | *Sock Soul* |
| "There Never Was a Time" | 5 | 77 | 12 | 76 | *Things Go Better With Love* |
| "The Rib" | 32 | 111 | — | — |
| "The Back Side of Dallas" | 33 | — | — | — |
| 1970 | "Country Girl" | 7 | 106 | 16 | — | *Country Girl* |
| "Duty, Not Desire" | 21 | — | 13 | — | *The Generation Gap* |
| "My Man" | 60 | — | — | — |
| 1971 | "Oh, Singer" | 4 | 74 | 5 | 62 | *Jeannie* |
| "Good Enough to Be Your Wife" | 7 | 97 | 22 | 67 |
| "Roses and Thorns" | 15 | — | 15 | — |
| "The Lion's Club" | — | — | 36 | — | N/A |
| "Houston Blues" | 47 | — | — | — | *Give Myself a Party* |
| 1972 | "Give Myself a Party" | 12 | — | 37 | — |
| "Good Morning Country Rain" | 30 | — | — | — |
| "One Night" | 57 | — | — | — | *Down on Earth* |
| 1973 | "When Love Has Gone Away" | 44 | — | — | — | *When Love Has Gone Away* |
| "Hush" | 51 | — | — | — | *Just Jeannie* |
| "Another Football Year" | 57 | — | — | — | N/A |
| 1974 | "Missouri" | — | — | — | — | *Just Jeannie* |
| "Plain Vanilla" (with The Red River Symphony) | 89 | — | — | — | N/A |
| 1976 | "The Best I've Ever Had" | 94 | — | — | — |
| "Pure Gold" | — | — | — | — |
| 1977 | "Reach for Me" | — | — | — | — |
| 1979 | "It's Wings That Make Birds Fly" | — | — | — | — | *Wings to Fly* |
| 1982 | "From Harper Valley to the Mountain Top" | — | — | — | — | *From Harper Valley to the Mountain Top* |
| 1984 | "Return to Harper Valley" | — | — | — | — | *Total Woman* |
| 1991 | "Here's to the Cowboys" | — | — | — | — | *Here's Jeannie C.* |
| "—" viser udgivelser der ikke opnåede en hitlisteplacering |

Referanser
----------

1. ↑   Social Networks and Archival Context, SNAC Ark-ID w6tg59rk, besøkt 9. oktober 2017[Hentet fra Wikidata]
2. 1 2 3  Colin Larkin, red. (1993). *The Guinness Who's Who of Country Music* (First utg.). Guinness Publishing. s. 343. ISBN 0-85112-726-6.
3. 1 2   Arkivert 12. juni 2008 hos Wayback Machine.Arkivert 2008-06-12 hos Wayback Machine
4. ↑   Arkivert 26. august 2006 hos Wayback Machine. Arkivert 2006-08-26 hos Wayback Machine
5. ↑  Murrells, Joseph (1978). *The Book of Golden Discs* (2nd utg.). London: Barrie and Jenkins Ltd. s. 246–247. ISBN 978-0-214-20512-5.
6. ↑  «Fra innerst inne i en fjord». *www.dagsavisen.no* **(norsk)**. Besøkt 5. desember 2018.
7. ↑  «norwegiancharts.com - Inger Lise Rypdal - Fru Johnsen». *norwegiancharts.com*. Besøkt 5. desember 2018.
8. ↑  «Harper Valley, U.S.A. (1969)». IMDb.com. Besøkt 20. august 2015.
9. ↑  «Jeannie C. Riley». *IMDb.com*. Besøkt 20. august 2015.
10. ↑  Murphy, Brien. 'Harper Valley' singer finds strength in faith. Arkivert 12. juni 2008 hos Wayback Machine. Arkivert 2008-06-12 hos Wayback Machine *Abilene Reporter-News*, August 12, 2000. Retrieved 2008-02-09.
11. ↑  «Single Reviews» (PDF). *Billboard*. 20. juli 1991.

Eksterne lenker
---------------

* (en) Jeannie C. Riley – kategori av bilder, video eller lyd på Commons Rediger på Wikidata
* (en) Jeannie C. Riley på Internet Movie Database Rediger på Wikidata

* (en) Jeannie C. Riley hos The Movie Database Rediger på Wikidata
* (en) Jeannie C. Riley på Discogs Rediger på Wikidata

* (en) Jeannie C. Riley på MusicBrainz Rediger på Wikidata

* (en) Jeannie C. Riley på Last.fm Rediger på Wikidata

* (en) Jeannie C. Riley på Genius — sangtekster Rediger på Wikidata

* (en) Jeannie C. Riley på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |